ตามหัวข้อเลยคับ คือผมมีปัญหาเรื่องบนเตียงคับ ทำให้มีปัญหากับแฟนบ่อยๆ ทุกครั้งที่เรามีอะไรกัน น้องชายผมมักจะอ่อนตัวลงระหว่างมีที่เรามีอะไรกันทุกครั้งคับ ทำให้ต่างคนต่างอารมณ์ค้าง ไม่ใช่ว่าผมไม่มีอารมร่วมนะคับ แต่มันอ่อนตัวลงของมันเอง ผมควรทำอย่างไรดีคับ ปล.ความสัมพันธ์แบบชายรักชายคับ
สวัสดีค่ะการที่อวัยวะเพศชายอ่อนตัวลงทำให้ไม่สามารถมีเพศสัมพันธ์ได้จนเสร็จสิ้นนั้น อาจจะมีสาเหตุมาจาก สาเหตุทางกาย เช่น โรคเบาหวาน โรคความดัน เคยมีเส้นเลือดตีบหรือแตกในสมอง ระบบประสาทบริเวณอุ้งเชิงกรานได้รับความเสียหาย การใช้ยาบางชนิด ทำให้ระบบประสาทที่ไปเลี้ยงอวัยวะเพศเสียไป จึงทำให้ไม่มีการแข็งตัวของอวัยวะเพศหรือแข็งตัวได้ไม่นาน สาเหตุทางจิตใจเช่นเบื่อหน่ายในการทำกิจกรรมทางเพศ เบื่อหน่ายคู่ครอง เหนื่อยล้าจากการเรียนหรือการทำงาน มีความเครียด ความกังวลที่มาส่งผลได้โดยจากที่กล่าวมานั้น อาจจะยังบอกไม่ได้ชัดเจนว่าเป็นจากสาเหตุทางกายหรือทางจิต หากอาการดังกล่าวเป็นมากต่อเนื่อง เป็นตลอด จนไม่สามารถมีเพศสัมพันธ์ได้ตามปกติ ควรจะต้องไปพบแพทย์เพื่อประเมินอาการต่อไป ในเบื้องต้นอาจพูดคุยเปิดใจกับผู้ที่มีเพศสัมพันธ์ด้วยและร่วมแก้ปัญหาไปด้วยกัน ดูแลสุขภาพทั่วไปเช่นออกกำลังกายสม่ำเสมอ พักผ่อนให้เพียงพอ รับประทานอาหารให้ครบ 5 หมู่ ยังไม่ควรซื้อยากระตุ้นให้อวัยวะเพศแข็งตัวมารับประทานเองเด็ดขาด